paragraph_text: mini|lijevo|200px|Super Cub aerokluba Velika Gorica Piper PA-18 Super Cub je jednomotorni avion visokokrilac s dva sjedišta. Predstavio ga je 1949. proizvođač lakih aviona Piper Aircraft. Nastao je na osnovi letjelica Piper PA-11, J-3 i Taylor-2 E Cub. U blizu 40 godina proizvodnje izrađeno je preko 9.000 aviona. Super Cub se često koristi za letove u nepristupačna područja gdje uzletno sletne staze nisu posebno pripremljene a za slijetanje ima vrlo malo mjesta. U tim uvjetima do izražaja dolaze njegove STOL osobine. S njim se često vuku reklame a u aeroklubovima služi za vuču jedrilica.